**Visul ramurilor de copac**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu brațele răstignite pe cer

Ramuri răsfrânte de copac stingher

(Pe care le-am văzut în curte ieri

Cu sângele șiroindu-le frunze)

Vor, primăvara să le-aducă berze !

Așteaptă să le crească muguri,

Pe degete să le danseze fluturi...

Și-adorm târziu, în aspră-ncremenire

Lăsând în urma lor o amintire

Așa cum lasă apa-n ciuturi.

Frunze legănate prin vise de vânt

Cad moale și se topesc în pământ.

De n-ai ghicit, îți voi șopti...în gând:

"Ramurile copacului sunt eu,

Tu...primăvara sufletului meu. "